nahid-hub/BLUGE-bengali-wikipedia-section-title-prediction huggingface dataset:
আলফ্রেড লিটলটন ফুটবলার হিসেবে দক্ষতার পরিচয় দিয়েছেন। কেমব্রিজ ও ওল্ড এটনিয়ান্সের সদস্যরূপে খেলেন। ৩ মার্চ, ১৮৭৭ তারিখে ইংল্যান্ডের সদস্য হিসেবে স্কটল্যান্ডের বিপক্ষে খেলেন। খেলায় তিনি একটি গোল করলেও ১-৩ গোলে পরাজিত হয় তার দল। বিশ্ববিদ্যালয়ের খেলোয়াড় হিসেবে তিনি হ্যাট্রিক করেন। ১৮৭৮ সালে অক্সফোর্ডের বিপক্ষে ঐ খেলায় কেমব্রিজ দল ৫-১ ব্যবধানে জয়ী হয়। ক্লাব খেলোয়াড় হিসেবে এটনিয়ান্সকে এফএ কাপের খেলায় নিয়ে যান। রয়্যাল ইঞ্জিনিয়ার্সের বিপক্ষে ফিরতি খেলায় তার দল পরাজয়বরণ করে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ফুটবলে অংশগ্রহণ
titleC. প্রথম-শ্রেণীর ক্রিকেট
titleD. আন্তর্জাতিক ক্রিকেট
উত্তর: titleB
উত্‍সব, পালা-পার্বণ-পূজাতে গ্রামীণ মেলাগুলোতে শখের হাঁড়ির পসরা দেখা যায়। বিয়ে ও আচার-অনুষ্ঠানে মিষ্টি, পিঠাসহ শখের হাঁড়ি আত্মীয় স্বজনের বাড়িতে উপহার হিসাবে পাঠানো হয়। গর্ভবতী নারীকে স্বাদভক্ষণের জন্য পাঠানো সাত ধরনের মাছ, সাত ধরনের ফল, সাত ধরনের মিষ্টি সহ নানা জিনিস শখের হাড়িতে করে পাঠানো হয়। চাঁপাইনবাবগঞ্জে মেয়ে বিদায়ের সময়ও প্রথম সন্তান প্রসবের পর স্বামীর বাড়িতে যাওয়ার সময় শখের হাঁড়ি দেয়ার রেওয়াজ ছিল। একে শখের চুকাই ও ঝাঁপিও বলা হয়।

সঠিক অনুচ্ছেদ শিরোনাম কোনটি?
titleA. রকমারি শখের হাঁড়ি
titleB. ইতিহাস
titleC. ব্যবহার
titleD. রঙ
উত্তর: titleC
মার্কেসের সঙ্গে কিউবার কমিউনিস্ট নেতা ফিদেল কাস্ত্রোর ঘনিষ্ঠ বন্ধুত্ব এই ঔপন্যাসিকের রাজনৈতিক সম্পৃক্ততার অন্যতম স্বাক্ষর। এই বন্ধুত্ব কেবলই বহুল বিদিতই নয়, তার মার্কেসের জন্য বয়ে এনেছে দীর্ঘমেয়াদী সমালোচনা। মার্কেসের মৃত্যুতে দীর্ঘদিন যাবৎ রোগাক্রান্ত ফিদের কাস্ত্রো গভীলভাবে শোকাহত হন।

মার্কেসকে দক্ষিণ আমেরিকান কিছু বৈপ্লবিক দলের প্রতি সহানুভূতিশীল মনে করা হয়। তিনি কলম্বিয়ার রাজনৈতিক পরিস্থিতিরও একজন কঠোর সমালোচক। কলম্বীয় সরকার-দলীয় সমর্থকেরা তার বিরুদ্ধে গেরিলা গ্রুপ, বিশেষ করে এফএআরসি ও ইএলএন-কে সাহায্য করার অভিযোগ করলেও এর কোন প্রমাণ পাওয়া যায়নি। তিনি টেলিভিশন এবং চলচ্চিত্র পরিচালক রোদ্রিগো গার্সিয়ার বাবা।


সঠিক অনুচ্ছেদ শিরোনাম কোনটি?
titleA. মৃত্যু
titleB. প্রেম ও বিয়ে
titleC. রাজনৈতিক সম্পৃক্ততা
titleD. প্রতিষ্ঠান
উত্তর: titleC
গ্রেগরীয় বর্ষপঞ্জী, গ্রেগোরিয়ান বর্ষপঞ্জী, পাশ্চাত্য বর্ষপঞ্জী, ইংরেজি বর্ষপঞ্জি বা খ্রিষ্টাব্দ হল আন্তর্জাতিকভাবে প্রায় সর্বত্র স্বীকৃত বর্ষপঞ্জী। ১৫৮২ সালের ২৪ ফেব্রুয়ারি পোপ ত্রয়োদশ গ্রোগোরির এক আদেশানুসারে এই বর্ষপঞ্জীর প্রচলন ঘটে। সেই বছর কিছু মুষ্টিমেয় রোমান ক্যাথলিক দেশ গ্রেগোরিয় বর্ষপঞ্জী গ্রহণ করে এবং পরবর্তীকালে ক্রমশ অন্যান্য দেশসমূহেও এটি গৃহীত হয়।

পোপ ত্রয়োদশ গ্রেগরি কর্তৃক বর্ষপঞ্জী সংস্কারের প্রয়োজনীয়তা ছিল কারণ পূর্ববর্তী জুলিয়ান বর্ষপঞ্জীর গণনা অনুসারে একটি মহাবিষুব থেকে আরেকটি মহাবিষুব পর্যন্ত সময়কাল ধরা হয়েছিল ৩৬৫.২৫ দিন, যা প্রকৃত সময়কাল থেকে প্রায় ১১ মিনিট কম। এই ১১ মিনিটের পার্থক্যের ফলে প্রতি ৪০০ বছর অন্তর মূল ঋতু থেকে জুলিয়ান বর্ষপঞ্জীর প্রায় তিন দিনের ব্যবধান ঘটত। পোপ ত্রয়োদশ গ্রেগরির সময়ে এই ব্যবধান ক্রমশ বেড়ে দাঁড়িয়েছিল ১০ দিনের এবং ফলস্বরূপ মহাবিষুব ২১ মার্চের পরিবর্তে ১১ মার্চ পড়েছিল। যেহেতু খ্রিস্টীয় উৎসব ইস্টারের দিন নির্ণয়ের সাথে মহাবিষুব জড়িত সেহেতু মহাবিষুবের সাথে জুলিয়ান বর্ষপঞ্জীর এই ব্যবধান রোমান ক্যাথলিক গির্জার কাছে অনভিপ্রেত ছিল।

গ্রেগোরিয়ান বর্ষপঞ্জীর সংস্কার দু'টি ভাগে বিভক্ত ছিল: পূর্ববর্তী জুলিয়ান বর্ষপঞ্জীর সংস্কার এবং ইস্টারের তারিখ নির্ণয়ের জন্য গির্জায় ব্যবহৃত চান্দ্র পঞ্জিকার সংস্কার। জনৈক চিকিৎসক অ্যালয়সিয়াস লিলিয়াস কর্তৃক দেয় প্রস্তাবের সামান্য পরিবর্তন ঘটিয়ে এই সংস্কার করা হয়।

সঠিক অনুচ্ছেদ শিরোনাম কোনটি?
titleA. মঘী সাল
titleB. নেপাল সংবৎ
titleC. জুলিয় বর্ষপঞ্জি
titleD. গ্রেগরীয় বর্ষপঞ্জী
উত্তর: titleD
প্রতাপাদিত্য দ্বিতীয়বারের মতো যুদ্ধের প্রস্তুতি নেন। এবারের যুদ্ধক্ষেত্র খাগড়াঘাট খাল এবং যমুনার সংগম স্থান। জনুয়ারি, ১৬১২ সালে মুঘল বাহিনী যশোর বাহিনীকে আক্রমণ করে এবং তাদের দুর্গের অভ্যন্তরে অবস্থান নিতে বাধ্য করে। যশোর বাহিনীর বিপুল গোলাবর্ষণের মাধ্যমে মুঘল বাহিনীর অগ্রসরকে বাধা দেয়। কিন্তু এক অতর্কিত আক্রমণে মোগলবাহিনী দুর্গ দখল করে নেয়। প্রতাপাদিত্য বাধ্য হয়ে দুর্গের নিয়ন্ত্রণ ছেড়ে পালিয়ে যান। দ্বিতীয়বারের মতো পরাজয়ের পর প্রতাপাদিত্যের ভাগ্য নির্ধারিত হয়ে যায়। রাজা মান সিং লক্ষ্মীকান্ত কে সিংহাসনে বসার জন্য অনুরোধ করেন। কিন্তু তিনি তা প্রত্যাখ্যান করেন। ভবানন্দ মজুমদার নামে প্রতাপাদিত্যের এক কর্মচারীকে সিংহাসনে বসানো হয়। পরবর্তীতে তিনি নদীয়া রাজপরিবারের পত্তন করেন।

সঠিক অনুচ্ছেদ শিরোনাম কোনটি?
titleA. খাগারঘাটের যুদ্ধ
titleB. সামরিক অভিযান
titleC. মোঘলদের সাথে যুদ্ধ জয় ও অন্য রাজাদের সাথে সখ্যতা
titleD. মুগলদের বিরুদ্ধে জোট ও প্রচারণা
উত্তর: titleA
১৮ শতকের শেষার্ধে কলকাতায় ব্রিটিশ গভর্নর জেনারেলের বাসভবন প্রতিষ্ঠার পর বাংলাদেশ এবং পূর্ব-ভারতের বিভিন্ন অঞ্চলে উদ্ভিদ সমীক্ষা শুরু হয়েছিল । তখনকার উইলিয়াম রক্সবার্গ ছিলেন অগ্রণী উদ্ভিদ পর্যবেক্ষক। তৎকালীন তার অবদানের জন্য তাকে ভারতীয় উদ্ভিদবিদ্যার জনক হিসেবে অভিহিত করা হয়।

১৮ শতকের শেষ নাগাদ উইলিয়ম কেরী কলকাতা আসেন। কেরি ১৮৩২ সালে রক্সবার্গের ৩ খন্ডের একটি বই সম্পাদনা করেন বইটির নাম ছিল ফ্লোরা ইন্ডিকা। কেরিই ভারতে অ্যাগ্রো-হর্টিকালচারাল সোসাইটির প্রতিষ্ঠাতা। 

১৮৮৩ সালে এবার্ডিন ও এডিনবরা থেকে চিকিৎসাবিদ্যায় ডিগ্রি লাভের পর মেঘনার পূর্বতীরের লক্ষ্মীপুরে ইস্ট ইন্ডিয়া কোম্পানির কারখানায় কর্মরত হন ডেভিড প্রেইন (১৮৫৭-১৯৪৪)। তিনি কলকাতা বোটানিক গার্ডেন ও বোটানিক্যাল সার্ভে অব ইন্ডিয়ার সুপারিনটেনডেন্ট ছিলেন।

সঠিক অনুচ্ছেদ শিরোনাম কোনটি?
titleA. জীববৈচিত্র্য
titleB. অর্থকরী
titleC. উদ্ভিদকুলের নথি
titleD. অবদান
উত্তর: titleD
পবিত্র স্মৃতিচিহ্ন হিসেবে হেকাতে কে বাড়িঘর এবং শহরের দ্বারে দ্বারে স্থাপন করা হয়েছিল এই বিশ্বাস নিয়ে যে ইহা অস্থির এবং অন্যান্য মৃত আত্নাদের হাত থেকে রক্ষা করবে ।তেমনি পবিত্র স্মৃতিচিহ্ন হিসেবে হেকাতে কে স্থাপন করা হয়েছিল ত্রিমুখী ক্রসরোডে যেখানে অন্যান মন্দ কাজগুলি থেকে তাদেরকে রক্ষার জন্য অমাবস্যার রাতে খাদ্য উতসর্গ করা হয়েছিল।

কুকুরগুলি হেকাতের কাছে পবিত্র ছিল এবং রাস্তাঘাট ,গার্হস্থ্য স্থান,শুদ্বিকরণ এবং মৃতদের আত্নার সাথে জড়িত ।রাস্তায় কুকুরও কোরবানি দেওয়া হয়েছিল।এটি পাউসানিয়াসের প্রতিবেদনের সাথে তুলনা করা যেতে পারে যে ,এশিয়ার মিয়ানমার কোলফোন শহরে একটি কালো মহিলা কুকুরছানাটির বলি হেকাতেকে "পথচারী দেবী"হিসেবে দেওয়া হয়েছিল,এবং প্লুটার্কের পর্যবেক্ষণে বোয়েটিয়ায় কুকুরকে শুদ্বিকরণ আচারে হ্ত্যা করা হয়েছিল।কুকুরছানাসহ প্রায়শই উল্লেখ করা হয় হেকাতে কে দ্বারপথে দেওয়া হয়েছিল যা দেবীর কাছে পবিত্র ছিল।

সঠিক অনুচ্ছেদ শিরোনাম কোনটি?
titleA. শাস্ত্রীয় সময়ের
titleB. গুণাবলী এবং উপনাম
titleC. অর্চনা
titleD. গাছপালা
উত্তর: titleC
আফ্রিদি এবং তাদের নৃগোষ্ঠী খলিল প্রথম উল্লিখিত হয়েছে মুঘল সম্রাট বাবর এর বাবরনামায়। আফ্রিদি নৃগোষ্ঠীর নিয়ন্ত্রিত এলাকা ছিল খাইবার গিরিপথ যা ভারতীয় উপমহাদেশ এর প্রবেশদ্বার ছিল। আফ্রিদিদের প্রতিকূলতার। তাই, এই এলাকায় রাজনৈতিক গুরুত্ব ছিল অনেক।

সম্পূর্ণ মুঘল আমলজুড়ে, সম্রাট আকবর ও জাহাঙ্গীর উভয়ই আফ্রিদিদের বিরুদ্ধে শাস্তিমূলক ব্যবস্থা নিলেও খুব অল্প সফল হয়েছিলেন।

আফ্রিদিরা একদা সম্রাট আওরঙ্গজেব এর দুুটি বড় সৈন্যবাহিনী ধ্বংস করেছিল, প্রথমবার ১৬৭২ সালে পেশাওয়ার ও কাবুল এর আচমকা আক্রমণে, দ্বিতীয়বার ১৬৭৩ সালের শীতে পার্বত্য গিরিপথে। সম্রাট নিজেই সেনাবাহিনীর নেতৃত্বে ছিলেন। পরবর্তীতে, আরও একটি সৈন্যবাহিনী বাজাউরে 'বাজেভাবে ব্যর্থ' হয়।

কোনোভাবে, পাঁচজন মুঘল এই যুদ্ধ থেকে বেঁচে ফিরে আসে।

সঠিক অনুচ্ছেদ শিরোনাম কোনটি?
titleA. ধর্ম
titleB. ব্রিটিশদের বিরুদ্ধে যুদ্ধ
titleC. রন্ধনশাস্ত্র
titleD. মুঘলদের বিরুদ্ধে যুদ্ধ
উত্তর: titleD
টিনা ম্যাব্রির ২০০৯-এর ছবি মিসিসিপি ডিমেডে তাঁর ব্রেকআউট ভূমিকা ছিল। এর পরে নয়েলা আদরোজ হিসেবে 'ফর কালারড গার্লস' (২০১০) এ, নাগরিক অধিকারকর্মী ডায়ান ন্যাশ হিসেবে মার্টিন লুথার কিং জুনিয়রের বায়োপিক চলচ্চিত্র সেলমা (২০১৪) তে , ক্রীড়া নাট্য চলচ্চিত্র ক্রিড (২০১৫) এবং ক্রিড ২ (২০১৬)তে বিয়ানকা টেলর হিসেবে। এর পরে তিনি সুপার হিরো ফিল্ম (২০১৪) এ ভ্যাল্কিরি এর ভূমিকায় , জোসি রাদেক হিসেবে সায়েন্স-ফিকশন হরর ফিল্ম অ্যানিহিলেশন (২০১৪) এ এবং সায়েন্স ফিকশন কমেডি সরি টু বোথোর ইউ (২০১৪) এ ট্রেয়টের ভূমিকায় অভিনয় করে স্বীকৃতি পেয়েছেন ।এছাড়া রহস্য টিভি সিরিজ ভেরোনিকা মার্স‌ (২০০৫ - ২০০))এ জ্যাকি কুক, অপরাধ টিভি সিরিজ কপারে সারা ফ্রিম্যান (২০১২ - ২০১৩ ) এবং এইচবিওর বিজ্ঞান-কল্পকাহিনী থ্রিলার "ওয়েস্ট ওয়াল্ড‌" এ চার্লটে হেল হিসেবে।সর্বশেষ থম্পসন এ এজেন্ট এম এর ভূমিকায় অভিনয় করেছেন।

সঠিক অনুচ্ছেদ শিরোনাম কোনটি?
titleA. অভিনয় জীবন
titleB. সংগীত
titleC. ব্যক্তিগত জীবন
titleD. প্রাথমিক জীবন
উত্তর: titleA
মে মাসে পাকিস্তান সেনাবাহিনী দ্বিতীয় সোয়াত যুদ্ধ চলাকালীন মিঙ্গোরা প্রবেশ করে; এই সময় শহর খালি করে দেওয়া হয়, যার ফলে ইউসুফজাই পরিবার গৃহচ্যুত ও বিচ্ছিন্ন হয়ে পড়ে। জিয়াউদ্দিন পেশাওয়ার চলে যান ও মালালা তার আত্মীয়দের নিকট গ্রামে চলে যান। এই সময় একটি সাংবাদিক সম্মেলনে উগ্রপন্থীদের সমালোচনা করার জন্য জিয়াউদ্দিনকে একজন তালিবান রেডিও মারফত প্রাণনাশের হুমকি দেন। পিতার আদর্শে অনুপ্রাণিত মালালা এই সময় চিকিৎসক না-হয়ে একজন রাজনীতিবিদ হওয়ার সিদ্ধান্ত নেন। জুলাই মাসে পাকিস্তানের সেনাবাহিনী তালিবানদের শহর থেকে হঠিয়ে দিতে সক্ষম হলে প্রধানমন্ত্রী সোয়াত উপত্যকায় ফিরে যাওয়া নিরাপদ বলে ঘোষণা করেন ও ২৪ জুলাই ইউসুফজাই পরিবার আবার একত্রিত হন। এই সময় তারা তৃণমূল পর্যায়ের আন্দোলনকর্মীদের সঙ্গে মার্কিন রাষ্ট্রপতি বারাক ওবামার আফগানিস্তান ও পাকিস্তানের বিশেষ মুখপাত্র রিচার্ড হলব্রুকের সঙ্গে সাক্ষাত করেন, যেখানে মালালা তাকে এই পরিস্থিতিতে সাহায্য করার অনুরোধ করেন।

বিবিসির জন্য লেখা শেষ হওয়ার পর নিউ ইয়র্ক টাইমস পত্রিকার সাংবাদিক অ্যাডাম এলিক একটি তথ্যচিত্র বানানোর উদ্দেশ্যে মালালা ও তার পিতার সঙ্গে যোগাযোগ করেন। এই তথ্যচিত্র বানানো হয়ে গেলে মালালা জাতীয় পাশতু সংবাদমাধ্যম এভিটি খাইবার ও উর্দু সংবাদমাধ্যম ডেইল আজ এবং কানাডার টরন্টো স্টারে সাক্ষাতকার দেন। ২০০৯ খ্রিষ্টাব্দের ১৯ অগাস্ট তিনি ক্যাপিটাল টক অনুষ্ঠানে দ্বিতীয়বার অংশ নেন। এই বছর ডিসেম্বর মাসে বিবিসি ব্লগের লেখিকার আসল পরিচয় হিসেবে তার নাম জানা যায়। এই সময় তিনি নারীশিক্ষার জন্য সর্বসমক্ষে টেলিভিশন অনুষ্ঠানে বক্তব্য রাখতে শুরু করে দেন।

২০১১ খ্রিষ্টাব্দের অক্টোবর মাসে দক্ষিণ আফ্রিকার আন্দোলনকর্মী ডেসমন্ড টুটু আন্তর্জাতিক শিশু শান্তি পুরস্কারের জন্য মালালার নাম মনোনীত করেন। তিনি প্রথম পাকিস্তানী হিসেবে এই পুরস্কারের জন্য মনোনীত হলেও দক্ষিণ আফ্রিকার মিশেল মাইক্রফট এই পুরস্কার লাভ করেন। দুই মাস পর পাকিস্তানের প্রধানমন্ত্রী ইউসুফ রাজা গিলানি তাকে প্রথম জাতীয় যুব শান্তি পুরস্কার প্রদান করেন। মালালা কোনো রাজনৈতিক দলের সঙ্গে যুক্ত না-হলেও শিক্ষা প্রসারের উদ্দেশ্যে তার দ্বারা কোনো রাজনৈতিক দল প্রতিষ্ঠা করার ব্যাপারে এই সময় গিলানি আশা প্রকাশ করেন। মালালার অনুরোধে গিলানি সংশ্লিষ্ট কর্তৃপক্ষকে "সোয়াত ডিগ্রি কলেজ ফর উইমেন" প্রতিষ্ঠানে একটি তথ্যপ্রযুক্তি কার্যক্রম চালু করার নির্দেশ দেন। একটি মাধ্যমিক বিদ্যালয় মালালার নামে নামাঙ্কিত করা হয়। ২০১২ খ্রিষ্টাব্দে তিনি "মালালা এডুকেশ ফাউন্ডেশন" তৈরি করে দরিদ্র মেয়েদের বিদ্যালয়মুখি করার প্রচেষ্টা শুরু করেন।

সঠিক অনুচ্ছেদ শিরোনাম কোনটি?
titleA. বিচার
titleB. নোবেল শান্তি পুরস্কার
titleC. প্রথমদিকের আন্দোলন
titleD. হত্যা প্রচেষ্টা
উত্তর: titleC
১৯৫৬ সনে জামাল আব্দুন নাসের প্রধানমন্ত্রীত্ব লাভ করেন। ১৯৫৬ সালের ১৩ই জুনেই ব্রিটিশরা তাদের অধিকৃত সুয়েজ খালের সেনাপ্রত্যাহার করে। ১৯৫৬ সনের ২৬ই জুলাই নাসের সুয়েজ খালের জাতীয়করণ করেন যার ফলেই ৫৬-র সুয়েজ সংকট ত্বরান্বিত হয়। 

১৯৫৮ সনে মিশর ও সিরিয়া একটি একীভূত সার্বভৌম সংঘ গঠন করে যা ইউনাইটেড আরব রিপাবলিক নামে পরিচিত। সংঘটি স্বল্পকাল স্থায়িত্ব লাভ করে। ১৯৬১এর শেষের দিকে এর সমাপ্তি ঘটে যখন সিরিয়া পিছু হটে যায়। ইউনাইটেড আরব রিপাবলিক অবশ্য উত্তর ইয়ামানের সাথে একটি কনফেডারেশনে অধিভুক্তও ছিল যার নাম ইউনাইটেড আরব স্টেটস।

১৯৬৭ এর ছয়দিনের যুদ্ধে ইসরায়েল মিশরের সিনাই উপদ্বীপ এবং গাজা ভূখণ্ড আক্রমণ করে দখল করে। এই অঞ্চলটি ১৯৪৮ এর আরব-ইসরাইলযুদ্ধ থেকে মিশরের অধিকৃত অঞ্চল হিসেবেই ছিল। তিন বছর পর (১৯৭০ এ) প্রধানমন্ত্রী নাসের মৃত্যুবরণ করেন এবং তাঁর পরে ক্ষমতায় আসেন আনোয়ার সাদাত।

সঠিক অনুচ্ছেদ শিরোনাম কোনটি?
titleA. মিশরের গণপ্রজাতন্ত্র (১৯৫৩ থেকে)
titleB. প্রাগৈতিহাসিক মিশর (খ্রিস্টপূর্ব ৩১০০ অব্দ)
titleC. টলেমীয় এবং রোমান শাসন (৩৩২-৬৪১ খ্রিস্টপূর্বাব্দ)
titleD. নাসেরের রাজত্বকাল
উত্তর: titleD
ষষ্ঠ হিজরি মদিনায় হিজরতের পর সর্বপ্রথম হুদাইবিয়ার সন্ধিতে অংশগ্রহণ করে ‘বাইয়াতে রিদওয়ানের’ সৌভাগ্য অর্জন করেন।

হিজরী ৭ম সনে খাইবার অভিযানে অংশগ্রহণ করেন।

হিজরী ৮ম সনে মক্কা বিজয় অভিযানে তিনি রাসুল এর সংগী ছিলেন এবং একটি বাহিনীর পতাকা হাতে নিয়ে মক্কায় প্রবেশ করেন ।

হিজরী ৮ম সনের জুমাদিউল উলা মাসে তাবুক যুদ্ধের সময় হযরত রাসূলে কারীম মক্কাসহ বিভিন্ন অঞ্চলের লোকদের যুদ্ধে যোগদানে উৎসাহিত করার জন্য বিভিন্ন গোত্রের নিকট লোক পাঠান। এ সময় তিনি বুরাইদাকে আসলাম গোত্রের নিকট পাঠান এবং তাকে নির্দেশ দেন তিনি যেন মক্কা মদীনার মধ্যবর্তী স্থান "‘ফুরআ’" নামক স্থানে উপস্থিত হন ।

মক্কা বিজয়ের পর হযরত রাসূল হযরত খালিদ ইবনুল ওয়ালীদের নেতৃত্বে একটি বাহিনী ইয়ামনে পাঠান। বুরাইদাহও এ বাহিনীর একজন সদস্য ছিলেন। পরে হযরত আলীর নেতৃত্বে অন্য একটি বাহিনী সেখানে পাঠানো হয় এবং গোটা বাহিনীর নেতৃত্ব আলীর হাতে অর্পণ করা হয়। বুরাইদাহ ইবনুল হুসাইব উক্ত বাহিনীর সদস্য ছিলেন । [সহীহুল বুখারী─বাবু বা’সু আলী ইলাল ইয়ামন]।

হযরত রাসুল জীবনের শেষ অধ্যায়ে উসামাকে সিরিয়ায় একটি অভিযান পরিচালনার নির্দেশ দেন। এ বাহিনীর পতাকাবাহী ছিলেন বুরাইদাহ । উসামা তাঁর বাহিনী নিয়ে মদীনা থেকে হয়ে কিছু পথ অতিক্রম করলে রাসুল অন্তিম পর্যায়ের খবর শুনতে পান । তিনি সাথে সাথে যাত্রা স্থগিত করে মদিনায় ফিরে আসেন । সাথে সাহাবা বুরাইদাহও ছিলেন । বুদাইদাহ পতাকা রাসুল ঘরের সামনে গেড়ে দেন ।

সঠিক অনুচ্ছেদ শিরোনাম কোনটি?
titleA. যুদ্ধে অংশগ্রহন
titleB. রাশিদুন খিলাফত আমলে
titleC. ইসলাম গ্রহন ও হিজরত
titleD. রাসুল এর জীবনে
উত্তর: titleD
এর আগে দল দুইটি চারটি খেলায় মুখোমুখি হয়েছিল, যার মধ্যে দুইবার ফিফা বিশ্বকাপে (১৯৮২, গ্রুপ পর্ব: আর্জেন্টিনা ০–১ বেলজিয়াম; ১৯৮৬, সেমি-ফাইনাল: আর্জেন্টিনা ২–০ বেলজিয়াম)। উভয় দলই এই বিশ্বকাপে ১৬ দলের পর্ব পর্যন্ত তাদের সবকয়টি খেলায় জয় লাভ করে। আর্জেন্টিনার ডিফেন্ডার মার্কোস রোহো একাধিক হলুদ কার্ড দেখার জন্য এই খেলা থেকে বহিষ্কৃত ছিলেন।

সঠিক অনুচ্ছেদ শিরোনাম কোনটি?
titleA. নেদারল্যান্ডস বনাম কোস্টা রিকা
titleB. কোস্টা রিকা বনাম গ্রিস
titleC. জার্মানি বনাম আলজেরিয়া
titleD. আর্জেন্টিনা বনাম বেলজিয়াম
উত্তর: titleD
এর আগে দুই দল ২১টি খেলায় মুখোমুখি হয়েছিল, যার মধ্যে ২০০২ বিশ্বকাপের ফাইনাল উল্লেখযোগ্য (এটিই ছিল প্রতিযোগিতার ইতিহাসে তাদের একমাত্র সাক্ষাৎ), যেখানে ব্রাজিল ২–০ গোলে জয় লাভ করে। ব্রাজিলীয় ডিফেন্ডার থিয়াগো সিলভা একাধিক হলুদ কার্ডের জন্য এই খেলা থেকে বহিষ্কৃত ছিলেন, এবং ফরোয়ার্ড নেইমারের কোয়ার্টার ফাইনালের খেলার সময় কশেরুকা ভেঙ্গে যাওয়ায় প্রতিযোগিতা থেকেই ছিটকে পোরেন।

ব্রাজিলের সবচেয়ে বড় ব্যবধানে পরাজয় (১৯২০ সালে উরুগুয়ের বিপক্ষে ৬–০ গোলে পরাজয়ের সাথে যৌথভাবে)। এই পরাজয় ব্রাজিলের নিজেদের মাঠে টানা ৬২টি খেলায় অপরাজিত থাকার ধারার অবসান ঘটায়। ২৩ মিনিটে মিরোস্লাভ ক্লোজের গোলটি (খেলায় জার্মানির দ্বিতীয় গোল) ছিল তার ক্যারিয়ারের ১৬তম বিশ্বকাপ গোল। এই গোলের মধ্যমে তিনি বিশ্বকাপের ইতিহাসের সর্বোচ্চ গোলদাতা রোনালদোর ১৫ গোলের রেকর্ড ভেঙ্গে নতুন রেকর্ড গড়েন। খেলায় জার্মানি ৭-১ গোলে জয় লাভ করে যা বিশ্বকাপের চূড়ান্ত পর্বে ব্রাজিলের বিপক্ষে এক খেলায় সর্বোচ্চ গোলের রেকর্ড। এর আগে ব্রাজিল বিশ্বকাপে এক খেলায় ৫ গোল হজম করেছিল (১৯৩৮ বিশ্বকাপে পোল্যান্ডের বিপক্ষে), যদিও তারা ঐ খেলায় ৫-৬ গোলে জয় লাভ করেছিল।

সঠিক অনুচ্ছেদ শিরোনাম কোনটি?
titleA. ব্রাজিল বনাম কলম্বিয়া
titleB. নেদারল্যান্ডস বনাম আর্জেন্টিনা
titleC. ব্রাজিল বনাম জার্মানি
titleD. আর্জেন্টিনা বনাম বেলজিয়াম
উত্তর: titleC
রাজ ধনেশের কি এমন গুরুত্ব যে তাদের নিয়ে ভাবতে হবে? সৌন্দর্যগুণ ছাড়া আর বেশি কিছু? হ্যাঁ, তার চেয়ে অনেক বেশি গুরুত্ব রাজ ধনেশের। কেমন? ব্যাখ্যা করলেন শরীফ খান, ‘পাহাড়ি ফল খেয়ে বাঁচে ধনেশ। ফল খাওয়ার পর বীজগুলো অন্যত্র ফেলে দেয় তারা। এভাবে নতুন করে জন্ম নেয় পাহাড়ি ফল গাছ। সেই সব গাছের ফল পাহাড়িরাও খেয়ে থাকে। এভাবে বনায়নে তারা ভূমিকা রাখছে। এছাড়া বাকলের পোকা খেয়ে গাছের স্বাস্থ্য ভালো রাখে রাজ ধনেশ।’

সঠিক অনুচ্ছেদ শিরোনাম কোনটি?
titleA. বর্ণনা
titleB. বর্তমান অবস্থা
titleC. রাজাধিরাজ রাজ ধনেশ
titleD. বাসা
উত্তর: titleC
যাদব হিশর জেলার সিংহওয়া গ্রামে জন্মগ্রহণ করেন। তার পিতা কৃষ্ণন কুমার যাদব বিদ্যুৎ বিভাগের একজন কর্মচারী। ১৯৯৪ সালে তার বাবা ভিভানি শহরে স্থানান্তরিত হন এবং তাকে সঙ্গে করে নিয়ে আসেন। ২০০৩ সালে, ১০ বছর বয়সে, যাদব ভিভানি বক্সিং ক্লাবে যোগ দেন। পরে, তিনি পুণে আর্মি স্পোর্টস ইনস্টিটিউটে প্রশিক্ষণ গ্রহণ করেন। 

২০১২ সালের অলিম্পিকের প্রারম্ভিক প্রস্থান করার পর, যাদব, বক্সিং থেকে এক বছরের বিরতি নেন এবং কুরুক্ষেত্র বিশ্ববিদ্যালয়ে তার শিক্ষা সম্পন্ন এবং হরিয়ানার রাজ্য পুলিশের সাথে প্রশিক্ষণে মনোযোগ দেন। বর্তমানে, যাদব হরিয়ানা রাজ্য বিদ্যুৎ বোর্ডের কর্মচারী। 

সঠিক অনুচ্ছেদ শিরোনাম কোনটি?
titleA. ২০১৫, এশিয়ান বক্সিং চ্যাম্পিয়নশিপ,
titleB. ২০১১, ওয়ার্ল্ড অপেশাদার বক্সিং চ্যাম্পিয়নশিপ
titleC. ব্যক্তিগত জীবন এবং পরিবার
titleD. কর্মজীবন
উত্তর: titleC
ইসলামে, মহর বা মোহর হল বিবাহের সময় কনের দাবিকৃত অর্থ বা সম্পদ, যা বর বা বরের পিতার পক্ষ থেকে কনেকে প্রদান করতে হয়| মোহরানা ধার্য করা ওয়াজিব। এটি প্রদান করা বাধ্যতামুলক| মহরের মাধ্যমেই পূর্ণাঙ্গ বিয়েকে বৈধ করা হয়| প্রাচীন আরবে যৌতুক দেয়ার প্রথা চালু ছিল, নবুয়াত প্রাপ্তির পর মুহাম্মদ আল্লাহ তাআলার নির্দেশে যৌতুক প্রথাকে নিষিদ্ধ করে আবশ্যক দেনমহরপ্রথা চালু করেন| ইসলামে মহরের কোন সীমারেখা নেই| মোহর বাকি না রেখে যথাসাধ্য আদায় করতে বলা হয়েছে, যেন কনের মহর প্রাপ্তি নিশ্চিত হয়|

যদি মহরানা ধার্য না করে বিয়ে করে ফেলে তারপরও স্ত্রীকে মহরানা দিতে হবে। এটা কোন মতেই বাদ দেয়া যাবে না। এসম্পর্কে ইরশাদ হয়েছে:

“আর তোমরা নারীদেরকে সন্তুষ্টচিত্তে তাদের মোহর দিয়ে দাও।” (সুরা নিসা: ৪)

অন্যত্র ইরশাদ হয়েছে,

“তোমরা তাদেরকে বিয়ে করলে তোমাদের কোন অপরাধ হবে না, যদি তোমরা তাদেরকে তাদের মোহর প্রদান কর।” (সুরা মুমতাহিনা: ১০)

সঠিক অনুচ্ছেদ শিরোনাম কোনটি?
titleA. যাদের বিবাহ করা হারাম (নিষিদ্ধ)
titleB. বিবাহের অন্তর্গত আচরণসমূহ
titleC. মোহরানা
titleD. অনুমোদিত বয়স
উত্তর: titleC
আলেকজান্ডার এরপর তৃতীয় দারিয়ুসকে মিদিয়া ও পার্থিয়া পর্য্যন্ত ধাওয়া করেন। এই সময় তৃতীয় দারিয়ুস বেসাস নামক তার ব্যাক্ট্রিয়ার সত্রপ দ্বারা বন্দী হন। আলেকজান্ডারের আগমণে বেসাস তাকে হত্যা করে নিজেকে তৃতীয় দারিয়ুসের উত্তরাধিকারী ঘোষণা করেন এবং মধ্য এশিয়ায় পিছু হঠে আলেকজান্ডারের বিরুদ্ধে গেরিলা যুদ্ধ শুরু করেন। আলেকজান্ডার রাজকীয় সম্মানে পূর্বতন হাখমানেশী সম্রাটদের পাশে তৃতীয় দারিয়ুসের দেহাবশেষ সমাধিস্থ করেন। মৃত্যুর পূর্বে দারিয়ুস তাকেই সাম্রাজ্যের উত্তরাধিকারী ঘোষণা করেছেন বলে তিনি দাবী করেন।

আলেকজান্ডার বেসাসকে একজন বিদ্রোহী হিসেবে গণ্য করে তাকে পরাজিত করতে বেরিয়ে পড়েন। এই অভিযানের ফলে মধ্য এশিয়ায় তিনি বেশ কয়েকটি আলেকজান্দ্রিয়া নগরী স্থাপন করেন। এই অভিযান চালাতে গিয়ে আলেকজান্ডার মিদিয়া, পার্থিয়া, আরিয়া, দ্রাগগিয়ানা, আরাকোসিয়া, ব্যাক্ট্রিয়া এবং সিথিয়া জয় করেন। ৩২৯ খ্রিস্টপূর্বাব্দে সোগদিয়ানার স্পিটামেনেস নামক জনীক আধিকারিক বেসাসের প্রতি বিশ্বাসঘাতকতা করে তাকে প্রথম টলেমী সোটেরের হাতে তুলে দিলে বেসাসকে মৃত্যুদণ্ড দেওয়া হয়। কিন্তু কিছুদিন পরে যখন আলেকজান্ডার যখন জাক্সার্টেস অঞ্চলে একটি অশ্বারূঢ় যাযাবর সেনাবাহিনীর সঙ্গে যুদ্ধে লিপ্ত ছিলেন, স্পিতামেনেস সোগদিয়ানায় বিদ্রোহ শুরু করেন। আলেকজান্ডার জাক্সার্তেসের যুদ্ধে সিথিয়াবাসীদের পরাজিত করে গাবাইয়ের যুদ্ধে স্পিতামেনেসকে পরাজিত করলে স্পিতামেনেস নিজের সৈন্যদের দ্বারা নিহত হন।

সঠিক অনুচ্ছেদ শিরোনাম কোনটি?
titleA. হাখমানেশী সাম্রাজ্যের পতন
titleB. রাজপ্রতিনিধিত্ব
titleC. জন্ম
titleD. ব্যক্তিগত জীবন
উত্তর: titleA
আধুনিক বন্দুকের সাথে তুলনায় আরকেবুসে ছিল অবশ্যই এক ধরনের জবরজং অস্ত্র। তবু যুদ্ধক্ষেত্রে অস্ত্র হিসেবে এর অন্তর্ভুক্তি কিছুদিনের মধ্যেই এতটাই প্রভাব বিস্তার করে যে তার ফলে যুদ্ধকৌশলেই একরকম আমুল পরিবর্তনের সূচনা ঘটে। মধ্যযূগীয় সৈন্যবাহিনীর থেকে আধুনিক সৈন্যবাহিনীর উত্তরণে এই অস্ত্রেরও একটি ভূমিকা যে ছিল, তা অনস্বীকার্য। খুব দ্রুতই তাই আরকেবুসে যুদ্ধের ক্ষেত্রে নিছক একটি সাহায্যকারী অস্ত্রের থেকে অন্যতম মুখ্য অস্ত্রের মর্যাদা লাভ করে।

সঠিক অনুচ্ছেদ শিরোনাম কোনটি?
titleA. কার্যকারিতা
titleB. অসুবিধে
titleC. ঘোড়া বা ট্রিগার
titleD. আরকেবুসে আ ক্রক
উত্তর: titleA
উপকূলীয় অঞ্চলের শিশুদের বিজ্ঞানভিত্তিক মানসম্পন্ন শিক্ষা দেয়ার লক্ষ্যে ১৯৯৫ সালে মল্লিক মোহম্মদ আইউব এ বিদ্যালয়টি প্রতিষ্ঠা করেন। বিদ্যালয়টি প্রথমে পাঁচজন শিক্ষক ও ছেচল্লিশ জন ছাত্র-ছাত্রী নিয়ে যাত্রা শুরু করে। তখন এটি ছিল মূলত একটি কিন্ডারগার্টেন স্কুল এবং প্রথম প্রধানশিক্ষক ছিলেন আবু মাসুদ। ঐসময় বিদ্যালয়টির নাম মল্লিক মোহম্মদ আইউবের স্ত্রী তাসলিমা বেগমের নামানুসারে "তাসলিমা প্রি-ক্যাডেট ও চাইল্ড কেয়ার হোমস" নামকরণ করা হয়েছিল। ১৯৯৮ সালে এটি মাধ্যমিক স্তরে উন্নীত হয় এবং তাসলিমা মেমোরিয়াল একাডেমী নামে পুনঃনামকরণ করা হয়। ২০১০ সালে বিদ্যালয়টি এমপিও ভুক্ত হয়।

সঠিক অনুচ্ছেদ শিরোনাম কোনটি?
titleA. সহশিক্ষা কার্যক্রম
titleB. অর্জন
titleC. শিক্ষা কার্যক্রম
titleD. ইতিহাস
উত্তর: titleD
আব্দুল কাদের মোল্লা ১৯৪৮ সালে ফরিদপুরের আমিরাবাদ গ্রামে জন্মগ্রহণ করেন। তিনি আমিরাবাদ ফজলুল হক ইনস্টিটিউট থেকে মাধ্যমিক সম্পন্ন করেন। ১৯৬৬ সালে ফরিদপুরের রাজেন্দ্র কলেজে বিজ্ঞান বিভাগে অধ্যয়নের সময় তিনি জামায়াতে ইসলামীর ছাত্র রাজনৈতিক শাখা ইসলামি ছাত্র সংঘে যোগ দেন এবং পরবর্তীতে কলেজ শাখার সভাপতি নির্বাচিত হন। ১৯৬৮ সালে তিনি রাজেন্দ্র কলেজ থেকে স্নাতক সম্পন্ন করেন এবং একই বছর স্নাতকোত্তর অধ্যয়ন করার জন্য ঢাকা বিশ্ববিদ্যালয়ে ভর্তি হন। ঢাকা বিশ্ববিদ্যালয়ে অধ্যয়নের সময় তিনি ইসলামি ছাত্র সংঘের শহীদুল্লাহ হল শাখার সভাপতি নির্বাচিত হন।

তবে ফাঁসির রায় বাস্তবায়নের আগের দিন তার সন্তানদের দাবি অনুসারে, কাদের মোল্লা ১৯৭৮ সালে ঢাকা বিশ্ববিদ্যালয়ের আন্তর্জাতিক সর্ম্পক বিভাগ থেকে স্নাতক ডিগ্রি লাভ করেন।
সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. গ্রেফতার
titleC. মৃত্যুদণ্ড
titleD. আদালতের রায়
উত্তর: titleA
বেনিয়াপুকুরে অবস্থিত দ্য ফ্র্যাঙ্ক অ্যান্টনি পাবলিক স্কুল হল একটি ইংরেজি-মাধ্যম সহশিক্ষা-মূলক বিদ্যালয়। ১৯৬৫ সালে সমাজকর্মী ফ্যাঙ্ক অ্যান্টনি এই স্কুলের ভিত্তিপ্রস্তর স্থাপন করেন। এই স্কুলেও ইন্ডিয়ান স্কুল সার্টিফিকেট (আইএসসি) ও ইন্ডিয়ান সার্টিফিকেট অফ সেকেন্ডারি এডুকেশন (আইসিএসই) নির্ধারিত পাঠক্রম অনুযায়ী পড়াশোনা চলে।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. দ্য ফ্র্যাঙ্ক অ্যান্টনি পাবলিক স্কুল, কলকাতা
titleC. স্বাস্থ্যব্যবস্থা
titleD. থানা
উত্তর: titleB
১৯৭১ সালে মহান মুক্তিযুদ্ধ চলাকালীন রহনপুর ৭ নং সেক্টরের অধীনে ছিল। পাক সেনারা রহনপুর এ. বি. সরকারি উচ্চ বিদ্যালয়ে গড়ে তোলে সেনা ক্যাম্প। লেফটেন্যান্ট রফিকের নেতৃত্বে অত্র এলাকার মুক্তিযোদ্ধারা যুদ্ধ করেন এবং ১১ ডিসেম্বর ১৯৭১ সালে ৩০ থেকে ৩৫ জন এর ‍মুক্তিযোদ্ধা দল লেফটেন্যান্ট রফিকের নেতৃত্বে পাক সেনাদের কে বিতাড়িত করতে সক্ষম হন। সেই থেকে গোমস্তাপুর উপজেলা মুক্তিযোদ্ধা কমান্ডের উদ্যোগে প্রতিবছর ১১ ডিসেম্বর দিনটিকে রহনপুর মুক্ত দিবস হিসেবে পালন করা হয়।

সঠিক অনুচ্ছেদ শিরোনাম কোনটি?
titleA. ইউনিয়ন পরিষদ প্রতিষ্ঠা
titleB. প্রশাসন
titleC. পৌরসভা প্রতিষ্ঠা
titleD. মুক্তিযুদ্ধ
উত্তর: titleD
এ নাটকের সূত্রপাত স্বর্গে। অনুবাদ অংশে দেখুন ঈশ্বরের সঙ্গে মেফিস্টোফেলিসের কথোপকথন। স্বর্গে ঈশ্বরের সঙ্গে মেফিস্টোর বাজি ধরে। মেফিস্টো বলে, ঈশ্বরের অনুগত পণ্ডিত ফাউস্টকে সে পথভ্রষ্ট করতে পারবে। কাহিনীর ঘটনাচক্রে প্রতীয়মান হয় বাজিতে আপাতদৃষ্টিতে তার জয় হয়েছে।

ঈস্টারের রবিবারে ফাউস্ট শহরের তোরণ পেরিয়ে বেড়াতে যায়, সাধারণ মানুষের জীবনের স্পর্শ পায়। এক নেড়ি কুকুরকে দেখে তার অনুকম্পা হয় এবং সে তাকে ঘরে নিয়ে আসে। সেই কুকুরটি আর কেউ না ছদ্মবেশী মেফিস্টোফিলিস। মেফিস্টো স্বরূপ ধরে ফাউস্টকে প্রলোভিত করে, তাকে এক ডাকিনীর কাছে নিয়ে যায়। ডাকিনীর হাতে তৈরি সঞ্জীবনী পানীয় খেয়ে ফাউস্টের বয়স কুড়ি বছর কমে যায়, সে তিরিশ বছরের যুবকে পরিণত হয়। তার শরীরে যৌনকামনা জাগ্রত হয়। মার্গারিটা নামের এক সাধারণ পরিবারের মেয়েকে দেখে ফাউস্ট তার প্রেমে পড়ে। মার্গারিটাকে গ্রেচেন বলেও ডাকা হয়। মেফিস্টোর সহায়তায় তার প্রেম সফল হয় এবং ফাউস্ট গ্রেচেনের সঙ্গে মিলিতও হয়। ফাউস্ট-এর সঙ্গে তার মিলনে যাতে মা বাধা হয়ে না দাঁড়াতে পারেন, সেজন্য গ্রেচেন তার মাকেও হত্যা করে। একসময় গ্রেচেন অন্তঃসত্ত্বা হয়; কালে সন্তানের জন্ম হয়। গ্রেচেন তার সন্তানকে সে পানিতে হত্যা করে। এর আগে গ্রেচেনের ভাই ভ্যালেন্টাইন গ্রেচেনের এহেন দুর্বার স্খলনে কুপিত হয়ে ফাউস্টকে আক্রমণ করে। মেফিস্টোর সহায়তায় ফাউস্ট ভ্যালেন্টাইনকে পরাস্ত করে, শেষাবধি ভ্যালেন্টাইনের মৃত্যু হয়।

এক সময় গ্রেচেন গ্রেপ্তার হয়, কারাগারে যায়, এবং ফাউস্ট তা জানতে পেরে মেফিস্টোর প্রবল আপত্তি সত্ত্বেও কারাগার থেকে গ্রেচেনকে মুক্ত করতে যায়। কিন্তু গ্রেচেন রাজি হয় না। তার কাছে প্রতীয়মান হয় কারাগার পাপমোচনের সুবর্ণ সুযোগ। গ্রেচেনকে অনমনীয় দেখে মেফিস্টো ফাউস্টের হাত ধরে কারাগার থেকে বের করে নিয়ে আসে। মেফিস্টো বলে, ““গ্রেচেন এখন পতিত। তার পরিত্রাণ নেই।”” কিন্তু আকাশ থেকে ভেসে আসে অদৃশ্য কণ্ঠটস্বর: “না গ্রেচেন নির্বাণ পেয়েছে।” ফাউস্ট শেষ পর্যন্ত পলায়ন করে।

সঠিক অনুচ্ছেদ শিরোনাম কোনটি?
titleA. ফাউস্ট রচনার ইতিহাস
titleB. বাংলায় বিভিন্ন অনুবাদ
titleC. ফাউস্টের মূল কাহিনী
titleD. দেব্রবত রেজ-এর অনুবাদ
উত্তর: titleC
আধুনিক টিবিএমগুলিতে সাধারণত খননকারী ঘূর্ণন চাকা থাকে, যাকে একটি কর্তনকারী মাথা বলা হয়, তার পরে একটি মূল বিয়ারিং, একটি ঠেলার ব্যবস্থা (থ্রাস্ট সিস্টেম) এবং ট্রেলিং সাপোর্ট মেকানিজম থাকে। ব্যবহৃত যন্ত্রের ধরন নির্ভর করে প্রকল্পের নির্দিষ্ট ভূতত্ত্ব, ভূগর্ভস্থ জলের পরিমাণ এবং অন্যান্য কারণগুলির উপর।

সঠিক অনুচ্ছেদ শিরোনাম কোনটি?
titleA. বিবরণ
titleB. পিছনের সহায়তা ব্যবস্থা
titleC. শক্ত পাথরের টিবিএম
titleD. ইতিহাস
উত্তর: titleA
এম বি মানিক প্রথমে ১৯৯৩ সালে চলচ্চিত্র পরিচালক আলমগীর কুমকুম এর সহকারী পরিচালক হিসেবে কাজ করেন "অপরাজিত নায়ক" চলচ্চিত্রে। এরপরে তিনি আরো অনেক পরিচালকের সহকারী পরিচালক হিসেবে কাজ করেন। এর মধ্যে উল্লেখযোগ্য হলো, মালেক আফসারী, এনায়েত করিম, বদিউল আলম খোকন, জিল্লুর রহমান এবং আরো অনেকে।

এম বি মানিকের প্রথম পরিচালিত চলচ্চিত্র ‘নূরা পাগলা’। এ চলচ্চিত্রটি তিনি বাহার উদ্দিন বাহার নামে পরিচালনা করেন। পরবর্তী ছবি ‘দুর্ধর্ষ’ পরিচালনার সময় তিনি নাম পরিবর্তন করে এম বি মানিক রাখেন।

এম বি মানিক তার পরিচালনায় শেষ চলচ্চিত্র নির্মাণ করেন যার নাম "দুর্ধর্ষ প্রেমিক।" যা মুক্তি পাওয়ার পর অনেক লোকসান হয়। তারপরেই তিনি ভিসা নিয়ে যুক্তরাষ্ট্রে পাড়ি জমান। সেখানে একটি মুদি দোকান দেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. প্রাথমিক জীবন
titleD. পারিবারিক জীবন
উত্তর: titleA